26.7.2023
SK
Úradný vestník Európskej únie
L 187/73
Trávne porasty a pasenie
Trávne porasty
Poľnohospodárske plochy pokryté prevažne trávami na pestovanie bylinných krmovín, krmovín alebo energetických plodín bez ohľadu na ich vek.
Obhospodarovaný trvalý trávny porast
Trvalý trávny porast, ktorý sa v rámci dlhodobých plánov riadenia poľnohospodárskeho podniku pravidelne (nie nevyhnutne každoročne) obhospodaruje opätovným výsevom, zavlažovaním, hnojením alebo ošetrením prípravkami na ochranu rastlín vrátane plôch, ktoré sa už nevyužívajú na účely produkcie a ktoré už nie sú oprávnené na vyplácanie subvencií.
Hnojený trvalý trávny porast
Obhospodarovaný trvalý trávny porast, ktorý sa v rámci dlhodobých plánov riadenia poľnohospodárskeho podniku pravidelne (nie nevyhnutne každoročne) hnojí anorganickými alebo organickými hnojivami inými než trusom pasúcich sa zvierat.
Stromy – kroviny (na trávnom poraste)
Plochy trávneho porastu s vegetačnou pokrývkou, ktorá pozostáva z rastlinných druhov s drevnatými stonkami (stromy a kry) s výnimkou agrolesníckych plôch a plôch, kde sa súbežne vykonávajú poľnohospodárske a lesnícke činnosti (napr. montado a dehesas).
Obhospodarované agrolesnícke plochy (na trávnych porastoch)
Agrolesníctvo je osobitný typ systému a technológie využívania pôdy, kde sa na tej istej jednotke obhospodarovania pôdy zámerne využívajú viacročné dreviny (stromy, kry atď.) s poľnohospodárskymi plodinami a/alebo zvieratami.
Zohľadňujú sa len agrolesnícke plochy na trávnych porastoch.
Vylúčená je prítomnosť stromov a krov, ktoré nepatria do agrolesníckeho systému.
1
2
Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v.
EÚ L 435, 6.12.2021, s. 1).
Nariadenie rady (ES) č. 491/2009 z 25. mája 2009, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v.
EÚ L 154, 17.6.2009, s. 1).